| Counter-Strike 2 |
| --- |
|  |
| Kūrėjas | Valve Corporation |
| Leidėjas | Valve Corporation |
| Dizaineris | {{{dizaineris}}} |
| Kompozitorius | Mike Morasky |
| Išleidimo data | 2023 m. rugsėjo 27 d. |
|
| Žanras (-ai) | Pirmojo asmens šaudyklė |
| Režimas | Vieno žaidėjoKelių žaidėjų |
|
| Reitingai | {{{reitingai}}} |
| **Platforma** | Microsoft WindowsLinux |
| Versija | {{{versija}}} |
| Variklis | Source 2 |
| Platinimas | {{{media}}} |
|
| Licencija | {{{licencija}}} |
| Pirmtakas | Counter-Strike: Global Offensive |
| Kitos dalys | Counter-Strike |
| counter-strike.net |

**Counter-Strike 2** – pirmojo asmens šaudyklės kompiuterinis žaidimas, sukurtas ir išleistas „Valve". Jis pasirodė 2023 m. rugsėjo 27 d. ir pakeitė „Counter-Strike: Global Offensive" (2012).

Remiantis „Metacritic" skelbiamais kritikų vertinimais, žaidimas daugiausiai sulaukė palankių atsiliepimų ir vidutiniškai surinko 83 iš 100 balų. Panašiai skelbia ir „OpenCritic", kur žaidimas surinko 80 iš 100 balų, iš kurių 86% priskiria prie rekomenduojamų. Tačiau iš žaidėjų pusės kilo šioks toks nepasitenkinimas, pavyzdžiui, kai kurie neigiamai vertino kompanijos sprendimą išimti ankstesnėje dalyje egzistavusias funkcijas, taip pat nutrauktą palaikymą „macOS" vartotojams.

Žaidimo eiga
------------

Iš principo žaidimas nuo savo pirmtakų nedaug kuo skiriasi, žaidėjai pasiskirsto į dvi skirtingas komandas – teroristų ir anti-teroristų pajėgas, paskui rungiasi vienas prieš kitą tam tikruose žemėlapiuose, tuo pačiu įvykdydami po vieną konkrečią užduotį, pvz. anti-teroristams reikia išvaduoti įkaitus, o teroristams užminuoti bombą. Žaidėjai gali rinktis iš šešių skirtingų režimų: *Competitive*, *Premier*, *Casual*, *Wingman*, *Deathmatch* bei *Hostage*. Priklausomai nuo režimo, laimi komanda, pirmoji surinkusi maksimalų taškų skaičių arba turėjusi daugiausiai taškų, pasibaigus laiko limitui. *Premier* režimas labai panašus į *Competitive*, išskyrus tai, kad čia žaidimas progresuoja balsavimų pagrindu, todėl sutrumpėja eilės laukimo laikas.

Pagrindiniais pokyčiais nuo pastarosios dalies laikomi patobulėjusios grafikos bei nauja serverių architektūra. Kartu su atsinaujinusiu „Source 2" varikliuku, buvo perdaryti senieji oficialūs žemėlapiai, o *Premier* pristatė ir griežtesnę reitingavimo sistemą, kurioje atsispindi žaidėjų lygis pagal pasiektus rezultatus atskiruose žemėlapiuose. Savo pasiekimus galima stebėti per globalią arba regioninę reitingų lentelę. Grafikų ir fizikų atžvilgiu pasikeitė apšvietimas, naudojamos didesnės raiškos tekstūros, dinamiškesnis vanduo ir dūminės bombos užsklanda.

Išnašos
-------

1. ↑  „Counter-Strike 2" – Metacritic.
2. ↑  „Counter-Strike 2 Reviews" – OpenCritic.
3. ↑  „Counter Strike 2 players mourn lost content, as CS:GO disappears from Steam libraries" – VG247.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R„Valve Corporation" sukurti kompiuteriniai žaidimai |
| --- |
|  |
| *Half-Life* serija | 
*Half-Life* · (*Opposing Force* · *Blue Shift* · *Decay*) · *Half-Life 2* (*Episode One* · *Episode Two*) · *Half-Life: Alyx* |
|  |
| *Counter-Strike* serija | 
*Counter-Strike* · *Condition Zero* · *Source* · *Global Offensive* · *Counter-Strike 2* |
|  |
| *Day of Defeat* serija | 
*Day of Defeat* · *Day of Defeat: Source* |
|  |
| *Team Fortress* serija | 
*Team Fortress Classic* · *Team Fortress 2* |
|  |
| *Left 4 Dead* serija | 
*Left 4 Dead* · *Left 4 Dead 2* |
|  |
| *Portal* serija | 
*Portal* · *Portal 2* |
|  |
| Kiti | 
*Alien Swarm* · *Deathmatch Classic* · *Dota 2* · *Ricochet* |

 |